มีเพศสัมพันธ์กันแล้ววต้องกินยาคุมยังไงคะเพื่อไม่ให้มีการตั้งครรภ์
สวัสดีค่ะ หากมีเพศสัมพันธ์ไปแล้ว และต้องการที่จะป้องกันการตั้งครรภ์ ก็ต้องทานยาคุมฉุกเฉิน โดยควรทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพในการป้องกันการตั้งครรภ์ได้สูงสุด แต่ไม่ควรเกิน 72 ชั่วโมง โดยหากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง ควรทานเม็ดที่ 2 หลังจากที่มีเพศสัมพันธ์ไปแล้วภายในไม่เกิน 12 ชั่วโมงด้วยค่ะหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ ซึ่งเป็นเลือดที่เกิดจากผลของยา ไม่ใช่ประจำเดือนจริงๆ ส่วนประจำเดือนในรอบถัดไป ก็อาจมาช้ากว่าปกติได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99% และควรใช้ถุงยางอนามัยร่วมด้วย เพื่อป้องกันโรคติดต่อทางเพศสัมพันธ์ค่ะ